als_Latn dik_Latn sag_Latn
Fshirja e kredive të këqija nga bankat nga bilancet
Pyetje: Çfarë synon nisma për shlyerjen e kredive të këqija?
Përgjigje: Sot tregu bankar ka një masë të konsiderueshme kredish të këqija, të cilat praktikisht për tu njohur si shpenzim i zbritshëm fiskal, duhet që të kalojë një sërë procedurash gjyqësore dhe ekzekutimi, që siç e dimë mund të marrin një kohë të konsiderueshme, shpesh herë me vite. Ndryshimi që ne kemi bërë saktëson që nëse ka nisur një procedurë ekzekutimi dhe kanë kaluar 365 ditë, pra një vit, për efekte fiskale ne do ta konsiderojmë si shpenzim të njohur apo të zbritshëm. Kjo lehtëson dhe jep encetiv për bankat që të mund të pastrojnë bilancet e tyre. Është një kërkesë unanime e shoqatës së bankave e dakortësuar me Bankën Botërore dhe shpresojmë që së bashku me masat e tjera që ne kemi marrë për të lehtësuar sektorin bankar, të rezultojnë në treguesit më të mirë të sektorit, çka përkthehet me shpresë edhe në kreditim më të madh. Po ju them edhe dy masat e tjera. Në Dhjetor të vitit të kaluar me paketën fiskale ne ndryshuam, ose saktësuam, mënyrën e njohjes së provigjioneve të bankave, për efekte fiskale,. Tashmë bankat do ti mbajnë provigjionet me standarde ndërkombëtare dhe po këto standarde do të përdoren edhe nga fisku edhe nga Drejtoria e Përgjithshme e Tatimeve për të njohur dhe llogaritur provigjionet.
Po ashtu së fundmi, Ministri i Financave së bashku me dhe Ministrin e Drejtësisë, kanë saktësuar udhëzimin për përmbarimin, pra për zbatimin e kolateralit ku kanë saktësuar një parapagesë më të ulët për ekzekutimin e detyrueshëm në përgjithësi, por edhe kreditë e këqija në veçanti dhe disa këste vijuese në vazhdimësi të procesit.
Të treja këto masa, kombinuar me njëra-tjetrën, japin shtysën e nevojshme por krijojnë dhe lehtësitë e domosdoshme, që sektori bankar të çlirohet nga kreditë e këqija. E në këtë moment hapet hapësira për më tepër kreditim në treg.
Pyetje: Sa duhet të parapaguajnë bankat për procesin e ekzekutimit?
Përgjigje:Ka një sërë tarifash, ajo qe është veçori sepse ka një tarifë që quhet bazë, një tarifë që quhet përmbarimi, dhe një që quhet e suksesit tashmë. Ajo që është e kryesore është që janë saktësuar këto tarifa. Tarifa bazë është një shumë rreth 200-300 dollarë në varësi të kolateralit. Pastaj kemi tarifën e përmbarimit, që ecën sipas fazave dhe tashmë kemi tarifën e suksesit, që do të thotë që n.q.s dhe vetëm atëherë një ekzekutim është i suksesshëm atëherë merret ajo që është tarifë suksesi në mënyrë që të mund të paguhet shërbimi I përmbarimit dhe ekzekutimit në varësi të ecjes, progresit të procesit dhe të suksesit në këtë proces. Siç thashë dhe vlen të theksohet sektorit bankat, të treja këto masa, i japin lehtësi, i ofrojnë shumë më tepër siguri në raport me fiskun, sepse ka pasur divergjenca ka pasur edhe përplasje, dhe lejojnë që të zhvillohet tregu i kredive.
Pyetje: Edhe më parë bankat kanë kërkuar që të fshiheshin këto kreditë e këqija dhe nuk është pranuar. Sa do të jenë efektet financiare?
Përgjigje: Që të llogaritet një faturë financiare duhet të shihet sesa do të ndiqet apo do të zbatohet fshirja e kredive të këqija apo trajtimi nga bankat, i cili është një vendim që merret nga bordet më të larta, vendimmarrja më e lartë e bankave. Në varësi të ecurisë ne do të vlerësojmë edhe efektet financiare. Sidoqoftë është për tu theksuar që tashmë është shumë më e rëndësishëm që të ketë zhvillim dhe rritje të kreditimit dhe lehtësi të sektorit bankar, që është një sektor jashtëzakonisht i rëndësishëm për ekonominë.
Pyetje: A keni menduar sa mund të reduktohet shifra e kredive të këqija, nga 24 % sa mund të shkojë?
Përgjigje: Unë do të rezervohesha në këtë pikë që të bëja parashikime. Kemi pritshmëri pozitive, prandaj e kemi marrë si nismë.
Pyetje: E kanë quajtur disa këtë nismë si një nder që Ministria e Financave po u bën bankave. Ndoshta po hyjmë në politikë, por a është e vërtetë kjo?
Përgjigje: Që të jemi shumë korrekt ndryshimi që ne po kalojmë tani me ligj është një ndryshim që është vendosur nga Ministri i Financave i asaj kohe në udhëzim, por për ti dhënë siguri, pra në mënyrë që masa të jetë ligjore dhe jo thjesht udhëzimi, sepse në fakt udhëzimi dilte përtej ligjit, tani ne e vendosim në ligj të dakortësuar dhe në formulim me bankat. Kemi një marrëdhënie shumë të mirë partneriteti dhe shumë të shëndetshme me bankat. Kjo është ndër masat që mendojmë se I lehtëson dhe ajo që realisht duam është që të lehtësohet.
© Ministria e Financave 2015
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn